อยากถามว่าถ้าเรากินยาคุมแบบฉุกเฉิน1ครั้งต่อเดือนจะมีอันตรายอะไรไหมคะ
สวัสดีค่ะ ยาคุมกำเนิดแบบฉุกเฉิน เป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้องตามมาได้การกินยาคุมฉุกเฉินไม่ได้มีอันตรายในระยะยาวอย่างชัดเจน เพียงแต่อาจจะทำให้มีผลข้างเคียงที่ไม่พึงประสงค์จากยาดังกล่าวไป และประสิทธิภาพในการป้องกันการตั้งครรภ์ก็น้อยกว่ายาคุมปกติหรือการใช้ถุงยางอนามัยจึงไม่แนะนำการใช้ยาคุมชนิดนี้บ่อยๆ หรือตั้งใจใช้เพื่อคุมกำเนิด หากจะมีเพศสัมพันธ์แบบสอดใส่ แม้ไม่ลึก ไม่นาน ให้ใส่ถุงยางอนามัยเพื่อป้องกันเอาไว้ทุกครั้งค่ะ หรือกินยาคุมแบบแผงรายเดือน ฉีดยาคุม ฝังยาคุมเพื่อป้องกันไว้ก่อน